شەفەق نیوز/ پیاویگ دویای ٣٨ ساڵ لەناو زیندان وە
تاوان کوشتن کەسیگ، مەرقەز کریەێد.
ئەدین هایستنگەر لە تەمەن ٦٩ ساڵە، وە کوشتن رۆبێرتا
وایدرمیر خان لە ساڵ ١٩٨٣ تاوانبار کریا، ک وە یەک فیشەک داگە لە سەری و کوشتیەسەی،
ک تەرم ئەو ژنە لەناو سندوق ماشین خوەی پەیا کریا.
هایستنگەر تاوانبار کریا وە تاوان کوشتن و دزیکردن
و دەسدرویژیکردن سێکسی، و دەسەی قەسەمخوەرەیل لە ساڵ ١٩٨٨  سزای زیندان هەمیشەیی لەبانی دەرکردن.
هەمیش وە تەقەلای کوشتن شوی ئەو ژنە وبرادەرەگەی توومەتبار
کریا هەرچەن هویچ بەڵگەیگ نەویە ک پەیوەندی ناوبەین شوین هەردوگ ناوچەی دوو تاوانەگە
نەویە.
بانگەشەکار گشتی جۆرج جاکسۆن لە بەیاننامەیگ وت: ئەوەگ
وەسەر هایستنگەر هاتیە ستەم گەورەیگە، سیسەتم دادپەروەری وەئاست نموونەیی نییە.
دویای وەشکین دی ئێن ئەی، و لێکۆڵینەوەی نوویگ، دەرکەفت
ک کابرایگ تر بویە ئەو تاوانە جیوەجی کردیە، و هایستنگەر بیچارە یە ٣٨ ساڵە وەبی گوناهی
زیندانی کریاگە.
